**โครงการฝึกอบรมพนักงานดับเพลิงและสมาชิก (อปพร.)**

**เทศบาลตำบลเมืองรามันห์ ประจำปี ๒๕๖๒**

**๑.หลักการและเหตุผล**

ด้วยกระทรวงมหาดไทย มีนโยบายในการให้องค์กรปกครองส่วนท้องถิ่นมีการป้องกันและบรรเทา

สาธารณภัยในเขตชุมชนของตนเองและใกล้เคียงรวมทั้งมีความประสงค์ให้ประชาชนองค์กรต่างๆ ได้มีส่วนร่วมในการป้องกันภัยพิบัติต่างๆ ที่เกิดขึ้นและทำความเสียหายทั้งชีวิตและทรัพย์สินของประชาชนและของรัฐในพื้นที่รับผิดชอบ งานป้องกันและบรรเทาสาธารณภัย สำนักปลัดเทศบาล เทศบาลตำบลเมืองรามันห์ ที่จะให้พนักงานดับเพลิงและอาสาสมัครป้องกันภัยฝ่ายพลเรือน (อปพร.) มีความรู้และได้มีประสบการณ์ตรงโดยมีเป้าหมายให้ประชาชน ภายในเขตเทศบาลเทศบาลได้มีความรู้และความเข้าใจการป้องกันและบรรเทาภัยอันเกิดจากธรรมชาติหรือการกระทำของบุคคลและให้ประชาชนสามารถป้องกันตนเอง มีส่วนร่วมในการปฏิบัติได้อย่างถูกต้องตามหลักการทั้งนั้น งานป้องกันและบรรเทาสาธารณภัย จึงได้จัดทำโครงการฝึกอบรมพนักงานดับเพลิงและอาสาสมัครป้องกันภัยฝ่ายพลเรือน (อปพร.)

**๒.วัตถุประสงค์**

๑.เพื่อให้พนักงานดับเพลิงและอาสาสมัครป้องกันภัยฝ่ายพลเรือน (อปพร.)มีความรู้ความเข้าใจ

ในอำนาจหน้าที่และภารกิจเกี่ยวกับงานป้องกันและบรรเทาสาธารณภัยช่วยเหลือส่วนรวมได้อย่างมีประสิทธิภาพ

๒.เพื่อบรรเทาและลดความสูญเสียและประสบการณ์ในเรื่องกรณีเกิดภัยพิบัติหรือสาธารณภัยต่างๆ

๓.เพื่อตอบสนองนโยบายกระทรวงมหาดไทยในการพัฒนาศักยภาพบุคลากรในการป้องกันและบรรเทาสาธารณภัย

๔. เพื่อให้มีตัวแทนและการประสานงาน/แจ้งเหตุในชุมชนในการป้องกันและแก้ไขปัญหาด้านสาธารณภัย

๕. เพื่อให้เกิดเครือข่ายความร่วมมือที่เข้มแข็ง ในการป้องกันและบรรเทาสาธารณภัย

**๓. เป้าหมาย**

- คณะผู้บริหารเทศบาลร่วมสังเกตการณ์ จำนวน ๖ คน

- พนักงานเทศบาล จำนวน ๖ คน

- เจ้าหน้าที่ปฏิบัติงานศูนย์ปฏิบัติการเพื่อช่วยเหลือประชาชน จำนวน ๙ คน

- พนักงานดับเพลิง จำนวน ๘ คน

- อาสาสมัครป้องกันภัยฝ่ายพลเรือน จำนวน ๓ คน

- ตัวแทนชุมชน จำนวน ๑๔ คน

**รวมจำนวน ๔๖ คน**

**๔. สถานที่ดำเนินการ**

เทศบาลเมืองคลองแห อำเภอหาดใหญ่ จังหวัดสงขลา

/๕.ระยะเวลา...

-๒-

**๕. ระยะเวลาดำเนินการ**

วันที่ ๑๓ เดือน กุมภาพันธ์ พ.ศ. ๒๕๖๒

**๖. วิธีดำเนินการ**

๑. ประสานงานกับหน่วยงานที่เกี่ยวข้อง

๒. แต่งตั้งคณะทำงาน เจ้าหน้าที่ที่ปฏิบัติงาน

๓. ดำเนินการตามโครงการฯ

- ทัศนศึกษาและรับการอบรมจากหน่วยงานที่เข้าทัศนศึกษาดูงาน

๔. สรุปรายงานและประเมินผลโครงการ

**๗. หน่วยงานที่รับผิดชอบ**

งานป้องกันและบรรเทาสาธารณภัย สำนักปลัดเทศบาล เทศบาลตำบลเมืองรามันห์

**๘. งบประมาณ**

เบิกจากงบประมาณรายจ่าย ประจำปี ๒๕๖๒ แผนงานการรักษาความสงบภายใน งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าใช้จ่ายในการฝึกอบรมพนักงานดับเพลิงและสมาชิก อปพร. ตั้งไว้ ๓๐,๐๐๐ บาท โดยมีรายละเอียดตามบัญชีแนบท้ายโครงการ

- ค่าอาหารผู้เข้ารับการฝึกอบรมและคณะทำงาน

จำนวน ๔๐ × ๒๔๐ × ๑ เป็นเงิน ๙,๖๐๐.- บาท

- ค่าเช่ารถบัสปรับอากาศไม่ประจำทาง จำนวน ๑ คัน ๑ วัน เป็นเงิน ๑๓,๐๐๐.-บาท

- ค่าป้ายไวนิลโครงการ จำนวน ๑ ป้าย ขนาด ๑ ม. × ๓ ม. เป็นเงิน ๑,๐๕๐.- บาท

- ค่าวัสดุและอุปกรณ์ที่จำเป็น ( สมุด , กระเป๋าผ้า , ปากกาฯลฯ ) เป็นเงิน ๔,๙๒๐.- บาท

- ค่าของสัมมนาคุณในการดูงาน จำนวน ๑ ชิ้น เป็นเงิน ๑,๔๐๐.- บาท

(ค่าใช้จ่ายสามารถถัวเฉลี่ยจ่ายตามความเหมาะสม)

**๙. ผลที่คาดว่าจะได้รับ**

๑. พนักงานดับเพลิงและอาสาสมัครป้องกันภัยฝ่ายพลเรือน ที่ผ่านการฝึกอบรมและดูงานสามารถเป็นกำลังในการป้องกันและบรรเทาสาธารณภัย รวมทั้งช่วยเหลือผู้ประสบภัยได้อย่างถูกต้อง รวดเร็ว

๒. เกิดความร่วมมือประชาชนที่อาสาสมัครเข้าร่วมแก้ไขปัญหาที่เกิดขึ้นในพื้นที่กับหน่วยงานของรัฐได้ทันท่วงทีเมื่อมีเหตุเกิดขึ้น

๓. สามารถนำความรู้มาปรับใช้ในการป้องกันและบรรเทาสาธารณภัยที่มั่นคงและถาวรยิ่งขึ้น

๔. ประชาชนมีความปลอดภัยในชีวิตและทรัพย์สินเพิ่มมากขึ้น

- ๓ –

(ลงชื่อ)……...................................ผู้เขียนโครงการ

(นางสาวฮานาน บูรอเดีย )

พนักงานจ้างทั่วไป

(ลงชื่อ)……...................................ผู้รับผิดชอบโครงการ

(นายศุภชัย ช่วยสกุล )

เจ้าพนักงานป้องกันและบรรเทาสาธารณภัย ปฏิบัติงาน

(ลงชื่อ).........................................ผู้ตรวจสอบโครงการ

(นางสิณัฐนภา ทะระมา)

หัวหน้าฝ่ายปกครอง

(ลงชื่อ).........................................ผู้ตรวจสอบโครงการ

(นายฟีโรสคานร์ กุลาม)

หัวหน้าสำนักปลัดเทศบาล

(ลงชื่อ)............................................ผู้เห็นชอบโครงการ

(นายประชิต พิสิฐธนกุล)

รองปลัดเทศบาล รักษาราชการแทน

ปลัดเทศบาล

(ลงชื่อ)...............................................ผู้อนุมัติโครงการ

(นายนิรัตน์ เสมอภาพ)

นายกเทศมนตรีตำบลเมืองรามันห์